JayJayThrowThrow/commonwealth-wiki-mix huggingface dataset:
জর্জীয় ভাষা

থাম্ব|জর্জীয় ভাষা
জর্জীয় (, ) ও রুশ ভাষা জর্জিয়ার সরকারি ভাষা। এদের মধ্যে জর্জীয় ভাষাতে জর্জিয়ার ৭০% লোক কথা বলে। অন্যান্য গুরুত্বপূর্ণ ভাষার মধ্যে আছে আবখাজ, আর্মেনীয়, আজারবাইজানি, চেচেন এবং অসেটীয় ভাষা।
তথ্যসূত্র
বহিঃসংযোগ

*
ব্যাকরণ

* Reference grammar of Georgian by Howard Aronson (SEELRC, Duke University)
* Online Georgian Grammar by P. J. Hillery
অভিধান

* Georgian English, English Georgian online dictionary
* English-Georgian, German-Georgian and Russian-Georgian dictionaries
* English-Georgian HTML Dictionary
* Georgian Swadesh list of basic vocabulary words (from Wiktionary's Swadesh-list appendix)
সফটওয়্যার

* Georgian fonts, compliant with Unicode 4.0, also available for MAC OS 9 or X
* A keyboard for typing georgian characters for firefox
সাহিত্য ও সংস্কৃতি

* About Georgia - Language and Alphabet
* Summer School of Georgian at Tbilisi State University
* Learn how to write Georgian hand-written letters correctly


বিষয়শ্রেণী:ইউরোপের ভাষা

বিষয়শ্রেণী:জর্জিয়ার ভাষা
বিষয়শ্রেণী:আবখাজিয়ার ভাষা
বিষয়শ্রেণী:রাশিয়ার ভাষা
বিষয়শ্রেণী:তুরস্কের ভাষা
বিষয়শ্রেণী:আজারবাইজানের ভাষা
বিষয়শ্রেণী:ইরানের ভাষা
বিষয়শ্রেণী:সংযোগাত্মক ভাষা
ডেনমার্কের ভাষা

ডেনীয় ভাষা ডেনমার্কের সরকারি ভাষা। ডেনমার্কের প্রায় সবাই ডেনীয় ভাষাতে কথা বলে। ডেনমার্কের মূল ভূখণ্ডের বাইরে সামুদ্রিক সম্পত্তি যেমন ফারোয়েজীয় দ্বীপপুঞ্জে ফারোয়েজীয় ভাষা এবং গ্রিনল্যান্ডে গ্রিনল্যান্ডীয় এস্কিমো ভাষার আঞ্চলিক সরকারি ভাষার মর্যাদা আছে। এছাড়া মূল ভূখণ্ডের উত্তর শ্লেসভিগ (ডেনীয় ভাষায় Sydjylland) এলাকাতে জার্মান ভাষা একটি আঞ্চলিক সরকারি ভাষার মর্যাদাপ্রাপ্ত। আন্তর্জাতিক কর্মকাণ্ডে এবং পর্যটন খাতে ইংরেজি ভাষার ব্যাপক প্রচলন আছে।
বহিঃসংযোগ

* ডেনমার্কের ভাষার উপর এথনোলগ রিপোর্ট


বিষয়শ্রেণী:ডেনমার্কের সংস্কৃতি
বিষয়শ্রেণী:ইউরোপের ভাষা
বিষয়শ্রেণী:ডেনমার্কের ভাষা
পোল্যান্ডের ভাষা

থাম্ব|রাষ্ট্রীয় ভাষা হিসাবে পোলিশ ভাষায় একটি ডিক্রি
পোলীয় ভাষা পোল্যান্ডের সরকারি ভাষা। পোল্যান্ডের প্রায় ৯৮% লোক পোলীয় ভাষাতে কথা বলেন। প্রচলিত অন্যান্য ভাষার মধ্যে আছে বেলারুশ, জার্মান, ইউক্রেনীয়, এবং জিপসি বা রোমানি ভাষা। আন্তর্জাতিক কর্মকাণ্ডে ইংরেজি ও রুশ ভাষা ব্যবহার করা হয়।
বহিঃসংযোগ

* পোল্যান্ডের ভাষার উপর এথনোলগ রিপোর্ট


বিষয়শ্রেণী:পোল্যান্ডের সংস্কৃতি
বিষয়শ্রেণী:ইউরোপের ভাষা
বিষয়শ্রেণী:পোল্যান্ডের ভাষা
বিষয়শ্রেণী:পোলীয় ভাষা
ফ্রান্সের ভাষা

ফরাসি ভাষা ফ্রান্সের একমাত্র সরকারি ভাষা। এখানকার ৯০%-এরও বেশি লোক ফরাসি ভাষাতে কথা বলে। এছাড়া বাস্ক, ব্রেটন (Brezhoneg ব্রেজ়োঁনেক্‌), কাতালান (Català), অক্সিতঁ/উৎসিতা (Occitan), কর্সু (Corsu), ফ্রাঙ্কো-প্রোভঁসাল (Arpitan), আঞ্চলিক ভাষার মর্যাদা দেওয়া হয়েছে। এছাড়া বেশ কয়েক লক্ষ অক্সিটান ব্যবহারকারী দক্ষিণ ফ্রান্সে বসবাস করেন। সীমান্তবর্তী আলজাস-লোরেন ও ভেস্টহুক এলাকাতে জার্মান ভাষার আলসাসীয় ও লরেনীয় উপভাষা, এবং পশ্চিমাঞ্চলিক ফ্লেমিশও (বেলজীয় ওলন্দাজ) প্রচলিত। ফ্রান্সে বহিরাগত অভিবাসী সম্প্রদায়ের মধ্যে আরবি, আর্মেনীয়, ইতালীয়, কাবিলে, পর্তুগিজ, তুর্কি এবং ওলোফ প্রচলিত। এছাড়া জিপসি বা রোমানিও প্রচলিত।
তথ্যসূত্র
বহিঃসংযোগ

* ফ্রান্সের ভাষার উপর এথনোলগ রিপোর্ট


বিষয়শ্রেণী:ইউরোপের ভাষা
বিষয়শ্রেণী:ফ্রান্সের সংস্কৃতি
বিষয়শ্রেণী:ফ্রান্সের ভাষা
বসনিয়া ও হার্জেগোভিনার ভাষা

বসনিয়া ও হার্জেগোভিনার আনুমানিক ৪৬ লক্ষ লোকের প্রায় সবাই বসনীয়-সার্বীয়-ক্রোয়েশীয় ভাষার কোন না কোন রূপে কথা বলে। রাজনৈতিকভাবে বসনীয় মুসলিমদের ব্যবহৃত রূপটিকে বসনীয় ভাষা, সার্বীয়দের মুখের ভাষাকে সার্বীয় ভাষা এবং ক্রোয়াটদের ভাষাকে ক্রোয়েশীয় নামকরণ করা হয়েছে। কিন্তু এরা সবাই পরস্পরকে বুঝতে পারে, কেননা সবগুলিই মূলত একই ভাষার ভিন্ন রূপ। বসনীয় ভাষা সরকারী ভাষার মর্যাদাপ্রাপ্ত। তবে বসনিয়ার সংবিধানে কোনো দাপ্তরিক ভাষা উল্লেখ নেই।
তথ্যসূত্র
বহিঃসংযোগ

* বসনিয়া ও হার্জেগোভিনার ভাষার উপর এথনোলগ রিপোর্ট


বিষয়শ্রেণী:বসনিয়া ও হার্জেগোভিনার সংস্কৃতি
বিষয়শ্রেণী:ইউরোপের ভাষা

en:Demographics of Bosnia and Herzegovina#Languages
মন্টিনেগ্রোর ভাষা

২০০৭ সাল থেকে মন্টিনেগ্রীয় ভাষা মন্টিনেগ্রো প্রজাতন্ত্রের সরকারি ভাষা। এটি এখানকার প্রায় এক-পঞ্চমাংশ জনগণের মাতৃভাষা। এখানে প্রচলিত অন্যান্য ভাষার মধ্যে আছে সার্বীয় ভাষা, আলবেনীয় ভাষা, বসনীয় ভাষা এবং ক্রোয়েশীয় ভাষা। উলসিন (Ulcinj) পৌর এলাকাতে আলবেনীয় ভাষা সরকারী ভাষার মর্যাদাপ্রাপ্ত। এছাড়া কোতোর উপসাগরে শ'পাঁচেক ইতালীয় বাস করে।
বহিঃসংযোগ

* মন্টিনেগ্রোর ভাষার উপর এথনোলগ রিপোর্ট


বিষয়শ্রেণী:মন্টিনেগ্রোর সংস্কৃতি
বিষয়শ্রেণী:ইউরোপের ভাষা
মাল্টার ভাষা

মাল্টীয় ও ইংরেজি ভূমধ্যসাগরীয় দ্বীপরাষ্ট্র মাল্টার সরকারী ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।
তথ্যসূত্র


বহিঃসংযোগ

* মাল্টার ভাষার উপর এথনোলগ রিপোর্ট


বিষয়শ্রেণী:মাল্টার সংস্কৃতি
বিষয়শ্রেণী:ইউরোপের ভাষা
বিষয়শ্রেণী:মাল্টার ভাষা
মলদোভার ভাষা

থাম্ব|মোল্দাভিয়া ভাষা
মলদোভীয় ভাষা (যা প্রকৃতপক্ষে রোমানীয় ভাষা) মলদোভার সরকারী ভাষা এবং এটিতে দেশের ৭০% লোক কথা বলেন। এছাড়া রুশ ভাষাতে প্রায় ১২% লোক কথা বলেন এবং ভাষাটিকে আন্তঃসাম্প্রদায়িক যোগাযোগের ভাষার মর্যাদা দেওয়া হয়েছে। মলদোভার ত্রান্সনিস্ত্রিয়া এবং গাগাউজিয়া অঞ্চলে যথাক্রমে ইউক্রেনীয় ও গাগাউজীয় ভাষাকে সহ-সরকারী ভাষার মর্যাদা দেওয়া হয়েছে। দেশের পশ্চিমাংশে পোলীয়, জার্মান এবং বুলগেরীয় ভাষাও স্বল্পমাত্রায় প্রচলিত।
তথ্যসূত্র
বহিঃসংযোগ

* মলদোভার ভাষার উপর এথনোলগ রিপোর্ট


বিষয়শ্রেণী:মলদোভার সংস্কৃতি
বিষয়শ্রেণী:ইউরোপের ভাষা
বিষয়শ্রেণী:মলদোভার জনপরিসংখ্যান
মোনাকোর ভাষা

ফরাসি ভাষা মোনাকোর প্রধান ও একমাত্র সরকারি ভাষা। এখানকার প্রায় অর্ধেক লোক ফরাসি বংশোদ্ভূত বা ফ্রান্সের নাগরিক। মোনাকোতে মোনেগাস্ক নামের একটি স্থানীয় ভাষাতে ১৬% লোক কথা বলে। মোনেগাস্ক ভাষাটি মোনাকোর স্থানীয় মোনেগাস্ক জাতির লোকদের মুখের ভাষা; এটি একটি রোমান্স ভাষা, যা মূলত লিগুয়ারীয় ভাষার একটি উপভাষা। মোনাকোতে ইতালীয় ভাষাতেও ১৬% লোক কথা বলে।

মোনাকোতে বিশ্বের বহু দেশের নাগরিক বাস করে বলে এখানকার প্রায় এক-পঞ্চমাংশ লোক ফরাসি, মোনেগাস্ক ও ইতালীয় ভাষার বাইরে অন্যান্য বহু ভাষায় কথা বলে।
বহিঃসংযোগ

* মোনাকোর ভাষার উপর এথনোলগ রিপোর্ট


বিষয়শ্রেণী:মোনাকোর সংস্কৃতি
বিষয়শ্রেণী:ইউরোপের ভাষা
বিষয়শ্রেণী:মোনাকোর ভাষা
রোমানিয়ার ভাষা

রোমানীয় ভাষা রোমানিয়ার একমাত্র সরকারি ভাষা। দেশটির ৯০%-এরও বেশি লোক এই ভাষাতে কথা বলে। হাঙ্গেরীয় ভাষা দেশের সবচেয়ে গুরুত্বপূর্ণ সংখ্যালঘু ভাষা। রোমানিয়ার প্রায় ৭% লোক হাঙ্গেরীয় ভাষাতে কথা বলে; এরা বেশির ভাগই ত্রান্সিলভানিয়া অঞ্চলে বাস করে। রোমানিয়াতে প্রচলিত অন্যান্য সংখ্যালঘু ভাষার মধ্যে আছে ইউক্রেনীয়, জার্মান, জিপসি বা রোমানি, সার্বীয় এবং রুশ ভাষা।
তথ্যসূত্র


বহিঃসংযোগ

* রোমানিয়ার ভাষার উপর এথনোলগ রিপোর্ট


বিষয়শ্রেণী:রোমানিয়ার সংস্কৃতি
বিষয়শ্রেণী:ইউরোপের ভাষা
বিষয়শ্রেণী:রোমানিয়ার ভাষা
লাতভিয়ার ভাষা

থাম্ব|লাতভিয়ায় রুশ ভাষা
লাতভিয়ার ভাষা লাতভিয়া প্রজাতন্ত্রের সরকারি ভাষা; ১৯৯৯ সালে আইন করে একে রাষ্ট্রভাষার মর্যাদা দেওয়া হয়েছে। তবে সংখ্যালঘু ভাষাভাষীদের তাদের নিজস্ব ভাষা ও স্বকীয়তা রক্ষার অধিকার আছে। লাতভিয়া সরকার আটটি ভিন্ন ভাষায় প্রাথমিক শিক্ষার ব্যবস্থা করেছে।

লাতভীয় ভাষাটি ইন্দো-ইউরোপীয় ভাষাপরিবারের বাল্টীয় শাখার অন্তর্গত একটি ভাষা। এটি লাতভিয়ায় ও লাতভিয়ার বাইরে প্রায় ১৬ লক্ষ লোকের মাতৃভাষা। এছাড়াও প্রায় ৫ লক্ষ লোক দ্বিতীয় ভাষা হিসেবে লাতভীয় ভাষায় কথা বলেন। ১৬শ শতকে লাতভীয় ভাষার প্রথম লিখিত নিদর্শনগুলি রচিত হয়।

লাতভিয়াতে প্রায় ৭ লক্ষ রুশ (মোট জনসংখ্যার প্রায় ৩০%) বাস করেন। এদের মাতৃভাষা রুশ ভাষা। রুশদের অধিকাংশই সোভিয়েত আমলে লাতভিয়াতে স্থানান্তরিত হন। লাতভিয়াতে প্রায় ৭০টির মত সংবাদপত্র রুশ ভাষাতে প্রকাশিত হয়। এছাড়াও আছে অনেকগুলি রুশ টেলিভিশন চ্যানেল ও বেতার কেন্দ্র। লাতভিয়ার শিক্ষাব্যবস্থার প্রায় ৩০% ছাত্রের শিক্ষার মাধ্যম রুশ ভাষা।

লাতভিয়ার পূর্ব অংশে এক সময়ে পোলীয় ভাষা বহুল প্রচলিত ছিল। বর্তমানে লাতভিয়াতে প্রায় ৬০ হাজার পোলীয় বংশোদ্ভূত লোক বাস করলেও এদের অধিকাংশই পোলীয় ভাষাকে মাতৃভাষা হিসেবে গণ্য করেন না। এছাড়া লাতভিয়াতে প্রায় ৪০ হাজার বেলারুশীয় বংশোদ্ভূত লোক আছেন; এদের মধ্যেও বেলারুশীয় ভাষার প্রচলন নগণ্য। এছাড়া লাতভিয়াতে সংখ্যালঘু ইউক্রেনীয়, এস্তোনীয় ও জার্মান ভাষাভাষী সম্প্রদায় রয়েছে। রোমানি বা জিপসি ভাষার একটি উপভাষাও এখানে প্রচলিত।
বহিঃসংযোগ

* লাতভিয়ার ভাষার উপর এথনোলগ রিপোর্ট


বিষয়শ্রেণী:ইউরোপের ভাষা
বিষয়শ্রেণী:লাতভিয়ার ভাষা
বিষয়শ্রেণী:লাতভিয়ার জনপরিসংখ্যান
বিষয়শ্রেণী:লাতভীয় সমাজ
লিশটেনস্টাইনের ভাষা

thumb|300px|লিশটেনষ্টাইনের যেসমস্ত অংশে উচ্চতম আলেমানীয় জার্মান উপভাষা প্রচলিত, সেগুলিকে লাল রঙে নির্দেশ করা হয়েছে। দেশের বাকী অংশে উচ্চ আলেমানীয় উপভাষা প্রচলিত।
জার্মান ভাষা লিশটেনষ্টাইনের সরকারি ভাষা। ইউরোপের যে চারটি দেশে জার্মান ভাষা সংখ্যাগরিষ্ঠ লোকের ভাষা, তাদের মধ্যে লিশটেনষ্টাইন ক্ষুদ্রতম। লিশটেনষ্টাইনের মানুষেরা জার্মান ভাষার আলেমানীয় উপভাষাতে কথা বলে। দেশের দক্ষিণে উচ্চতম আলেমানীয় উপভাষা এবং বাকী অংশে উচ্চ আলেমানীয় উপভাষা প্রচলিত।


বিষয়শ্রেণী:লিশটেনষ্টাইন
বিষয়শ্রেণী:ইউরোপের ভাষা
বিষয়শ্রেণী:লিশটেনস্টাইনের ভাষা
স্পেনের ভাষা

স্পেনের প্রায় তিন-চতুর্থাংশ লোকের মাতৃভাষা স্পেনীয় (español এস্পানিওল্‌ বা castellano কাস্তেইয়ানো)। এটি স্পেনের সরকারি ভাষা। এছাড়া বাস্ক প্রদেশগুলিতে বাস্ক ভাষা (euskara এউস্কারা), এবং কাতালুনিয়াতে (Catalunya) কাতালান (català কাতালা) প্রচলিত। কাতালা ভাষা স্পেনের প্রায় ২০% লোকের মাতৃভাষা। গালিথিয়াতে (Galicia গালিথ়িয়া) প্রচলিত গালিথীয় (galego গালেগো) প্রায় ৮% স্পেনীয় নাগরিকের মাতৃভাষা। এই তিনটি ভাষাকে আঞ্চলিক সরকারি ভাষার মর্যাদা দেওয়া হয়েছে। অন্যান্য ভাষার মধ্যে আছে আরাগোনীয় (aragonés আরাগোনেস্‌), আস্তুরীয় (asturianu আস্তুরিয়ানু) এবং এক্সত্রেমাদুরীয় ভাষা। এছাড়াও জিপসি বা রোমানিভাষী একটি বড় সম্প্রদায় আছে।

আন্তর্জাতিক কর্মকাণ্ডে স্পেনীয়, ইংরেজি ও ফরাসি ভাষা ব্যবহার করা হয়।
তথ্যসূত্র


বহিঃসংযোগ

* স্পেনের ভাষার উপর এথনোলগ রিপোর্ট


বিষয়শ্রেণী:স্পেনের সংস্কৃতি
বিষয়শ্রেণী:ইউরোপের ভাষা
বিষয়শ্রেণী:স্পেনের ভাষা
স্লোভেনিয়ার ভাষা

স্লোভেনীয় ভাষা স্লোভেনিয়ার সরকারি ভাষা। দেশের সংখ্যাগুরু লোক এই ভাষাতে কথা বলেন। হাঙ্গেরীয় ও ইতালীয় ভাষা যেসব অঞ্চলে প্রচলিত, সেসব অঞ্চলে এদেরকে সহ-সরকারি ভাষার মর্যাদা দেয়া হয়েছে। এছাড়াও অনেকে সার্বো-ক্রোয়েশীয় এবং অন্যান্য দক্ষিণ স্লাভীয় ভাষাতে কথা বলে। বিদেশী ভাষার মধ্যে জার্মান ভাষা ও ইংরেজি ভাষা উল্লেখযোগ্য।
তথ্যসূত্র
বহিঃসংযোগ

* স্লোভেনিয়ার ভাষার উপর এথনোলগের রিপোর্ট


বিষয়শ্রেণী:স্লোভেনিয়ার সংস্কৃতি
বিষয়শ্রেণী:ইউরোপের ভাষা
বিষয়শ্রেণী:স্লোভেনিয়ার ভাষা
সান মারিনোর ভাষা

ইতালীয় ভাষা সান মারিনোর সরকারী ভাষা। এখানকার প্রায় সব লোক ইতালীয় ভাষাতে কথা বলেন। তবে ৮০% লোক ইতালীয় ভাষার একটি স্থানীয় উপভাষাতে কথা বলেন, যার নাম এমিলিয়ানো-রোমাইনোলো। অনেক সান মারিনীয়রা তাদের দ্বিতীয় ভাষা হিসেবে ইংরেজি ভাষায় কথা বলে এবং তৃতীয় ভাষা হিসেবে ফরাসি ভাষায় কথা বলে।
তথ্যসূত্র

বিষয়শ্রেণী:সান মেরিনো
বিষয়শ্রেণী:ইউরোপের ভাষা
বিষয়শ্রেণী:সান মেরিনোর ভাষা
বিষয়শ্রেণী:সান মারিনোর ভাষা
হাঙ্গেরির ভাষা

, রোমানীয়], জার্মান (যার অর্থ "সামাজিক স্বাস্থ্য বীমা")]]
হাঙ্গেরীয় ভাষা হাঙ্গেরির সরকারি ভাষা এবং এই ভাষাতে হাঙ্গেরির ৯৮% লোক কথা বলে। হাঙ্গেরিতে প্রচলিত অন্যান্য ভাষাগুলির মধ্যে আছে জার্মান ভাষা, রোমানি ভাষা বা জিপসি ভাষা, সার্বো-ক্রোয়েশীয় ভাষা-র বিভিন্ন উপভাষা, এবং স্লোভানীয় ভাষা। আন্তর্জাতিক কর্মকাণ্ডে ইংরেজি ভাষা ও জার্মান ভাষা ব্যবহার করা হয়।
বহিঃসংযোগ

* হাঙ্গেরির ভাষার উপর এথনোলগ রিপোর্ট


বিষয়শ্রেণী:ইউরোপের ভাষা
বিষয়শ্রেণী:হাঙ্গেরির সংস্কৃতি
বিষয়শ্রেণী:হাঙ্গেরির ভাষা
এল সালভাদোরের ভূগোল

থাম্ব|ডান|300px|এল সালভাদোরের ভূ-সংস্থানিক মানচিত্র
থাম্ব|ডান|300px|এল সালভাদোরের উপগ্রহ চিত্র (এপ্রিল, ২০০২)

এল সালভাদোরের ভেতর দিয়ে পূর্ব-পশ্চিম বরাবর দুইটি সমান্তরাল পর্বতশ্রেণী চলে গেছে। এই দুই পর্বতশ্রেণীর মধ্যে একটি মালভূমি অবস্থিত। এর প্রশান্ত মহাসাগরের তীরে রয়েছে সরু সমভূমি এলাকা। এল সালভাদোরের প্রায় ৮৫% এলাকা পর্বত ও মালভূমিতে আকীর্ণ। বাকী অংশগুলি উপকূলীয় সমভূমি।

মধ্যভাগের মালভূমিটিতে (গড় উচ্চতা ৬০০ মিটার) সবচেয়ে বেশি লোক বাস করে। এল সালভাদোরের সব বড় শহর এখানেই অবস্থিত।
কেন্দ্র|750px|থাম্ব|কনসেগুয়া (আগ্নেয়গিরি) থেকে ফনসেকা উপসাগর এর দৃশ্য



বিষয়শ্রেণী:দেশ অনুযায়ী ভূগোল
বিষয়শ্রেণী:এল সালভাদোর
বিষয়শ্রেণী:উত্তর আমেরিকার ভূগোল
গুয়াতেমালার ভূগোল

|-
| মহাদেশ || উত্তর আমেরিকা
|-
| উপঅঞ্চল || মধ্য আমেরিকা
|-
| ভৌগোলিক স্থানাংক ||
|-
| আয়তন - Total - Water
| Ranked 106th108,890 km² approx. 950 km²
|-
| তটরেখা || 400 km
|-
| স্থল সীমান্ত || 1,687 km
|-
| যেসব দেশের সাথে সীমান্ত || Mexico, 962 km Belize, 266 kmEl Salvador, 203 km Honduras, 256 km
|-
| সামুদ্রিক দাবি || 200 nm
|-
| উচ্চতম বিন্দু || Tajumulco volcano, 4,220 m
|-
| নিম্নতম বিন্দু || Pacific Ocean, 0 m
|-
| দীর্ঘতম নদী || Motagua River, 486 km
|-
| বৃহত্তম অভ্যন্তরীণ জলাশয় || Lake Izabal 589.6 km²
|-
| ভূমি ব্যবহার - Arable land - Permanent crops - Permanent pastures - Forests and woodlands - Other ||12 %5 %24 %54 %5 % (1993 est.)
|-
| জলবায়ু: || Tropical to temperate
|-
| ভূ-প্রকৃতি: || plains, mountains
|-
| প্রাকৃতিক সম্পদ || petroleum, nickel, rare woods, fish, wildlife, hydropower
|-
| প্রাকৃতিক বিপর্যয় || earthquakes, volcanic eruptions, floodings, landslides
|-
| পরিবেশ ইস্যুসমূহ || deforestation, air and water pollution
|}
তথ্যসূত্র

বিষয়শ্রেণী:দেশ অনুযায়ী ভূগোল
বিষয়শ্রেণী:গুয়াতেমালা
বিষয়শ্রেণী:উত্তর আমেরিকার ভূগোল
বিষয়শ্রেণী:গুয়াতেমালার ভূগোল
নিকারাগুয়ার ভূগোল

thumb|right|300px|নিকারাগুয়ার ভূ-সংস্থানিক মানচিত্র
thumb|right|300px|নিকারাগুয়ার উপগ্রহ চিত্র
নিকারাগুয়া মধ্য আমেরিকার একটি দেশ। এর পূর্বে ক্যারিবী সাগর এবং পশ্চিমে উত্তর প্রশান্ত মহাসাগর। দেশটিকে প্রশান্ত মহাসাগরীয় নিম্নভূমি, মধ্যভাগের আর্দ্র, শীতল উচ্চভূমি এবং ক্যারিবীয় নিম্নভূমি --- এই তিনটি ভূ-প্রাকৃতিক অঞ্চলে ভাগ করা যায়।


বিষয়শ্রেণী:উত্তর আমেরিকার ভূগোল
বিষয়শ্রেণী:নিকারাগুয়া
বিষয়শ্রেণী:দেশ অনুযায়ী ভূগোল
বিষয়শ্রেণী:নিকারাগুয়ার ভূগোল
হন্ডুরাসের ভূগোল

thumb|right|300px|হন্ডুরাসের ভূসংস্থানিক মানচিত্র

হন্ডুরাসের ভূ-প্রকৃতিকে তিনটি প্রধান অঞ্চলে ভাগ করা যায়। এগুলি হল মধ্যভাগের উচ্চভূমি এবং দুই উপকূলের সমভূমি। মধ্যভাগের উচ্চভূমিটি দেশের প্রায় ৮০% এলাকা জুড়ে বিস্তৃত। উত্তরের ক্যারিবীয় নিম্নভূমি এবং প্রশান্ত মহাসাগরের ফনসেকা উপসাগরের উপকূলের নিম্নভূমিগুলি পলিময় সমভূমি।
জলবায়ু

of Honduras|alt=|left]]

হন্ডুরাসে ক্রান্তীয় অতিবৃষ্টি অরণ্য জলবায়ু দেখতে পাওয়া যায়।
হারিকেন

হন্ডুরাস হারিকেনের বেল্টের মধ্যে অবস্থিত এবং ক্যারিবিয়ান উপকূলটি ক্যারিবিয়ান থেকে অভ্যন্তরীণগামী হারিকেন বা গ্রীষ্মমণ্ডলীয় ঝড়ের জন্য বিশেষত ঝুঁকির মধ্যে রয়েছে। ১৯৬৯ সালের ফ্রান্সিকিয়া হারিকেন এবং ১৯৮২ সালে ক্রান্তীয় ঝড় অ্যালেটা হাজার হাজার মানুষকে ক্ষতিগ্রস্ত করেছিল এবং ফসলের ব্যাপক ক্ষতি সাধন করে। ১৯৭৪ সালে হারিকেন ফিফি ৮,০০০ এরও বেশি লোককে হত্যা করে এবং প্রায় সমগ্র কলা ফসল নষ্ট করে দেয়।
তথ্যসূত্র

বিষয়শ্রেণী:উত্তর আমেরিকার ভূগোল
বিষয়শ্রেণী:দেশ অনুযায়ী ভূগোল
বিষয়শ্রেণী:হন্ডুরাস
বিষয়শ্রেণী:হন্ডুরাসের ভূগোল
কানাডার অর্থনীতি

থাম্ব|কানাডার জাতীয় অর্থনীতি সম্পর্কে একটি বই

কানাডা বিশ্বের সবচেয়ে ধনী দেশগুলির একটি। দেশটি অর্গানাইজেশন ফর ইকোনমিক কোঅপারেশন অ্যান্ড ডেভেলপমেন্ট (ওইসিডি) এবং জি৮ গ্রুপের সদস্য। অন্যান্য উন্নতদেশগুলির মত কানাডার অর্থনীতির সিংহভাগ সেবামূলক শিল্প নিয়ে গঠিত। প্রায় তিন চতুর্থাংশ কানাডাবাসী কোন না কোন সেবা শিল্পের সাথে যুক্ত আছেন। কাঠ ও খনিজ তেল আহরণ শিল্প কানাডার প্রধানতম দুইটি ভারী শিল্প। এছাড়া দক্ষিণ ওন্টারিও-কে কেন্দ্র করে একটি উৎপাদন শিল্পব্যবস্থা গড়ে উঠেছে। এগুলির মধ্যে মোটরযান উৎপাদন শিল্প প্রধানতম।

কানাডার অধিকাংশ আন্তর্জাতিক বাণিজ্য মার্কিন যুক্তরাষ্ট্রের সাথে সম্পাদিত হয়। কানাডাতে একটি মুক্ত বাজার অর্থনীতি বিদ্যমান। অর্থনীতিতে সরকারী হস্তক্ষেপের পরিমাণ মার্কিন যুক্তরাষ্ট্রের তুলনায় বেশি, তবে ইউরোপীয় দেশগুলির তুলনায় কম। কানাডার মাথাপিছু জাতীয় আয় ২০০৬ সালে ৩৫,২০০ মার্কিন ডলার ছিল।
তথ্যসূত্র

বিষয়শ্রেণী:উত্তর আমেরিকার অর্থনীতি
বিষয়শ্রেণী:ওইসিডি সদস্য অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
গুয়েতেমালার অর্থনীতি

গুয়াতেমালার অর্থনীতি স্বল্পোন্নত। এটি একটি বাজার অর্থনীতি যার ভিত্তি ব্যাপকভাবে ঐতিহ্যবাহী অর্থকরী শস্য যেমন কফি, চিনি ও কলার উপর নির্ভরশীল। ১৯৬০ ও ১৯৭০-এর দশকে দেশটির অর্থনীতি অত্যন্ত চাঙা ছিল এবং এসময় এর ব্যাপক প্রবৃদ্ধি ঘটে। কিন্তু জাতীয় ঋণ এবং অন্যান্য কারণে ১৯৮০-র দশকে অর্থনৈতিক প্রবৃদ্ধির হার নেমে যায় এমনকি অর্থনীতি সংকুচিতও হতে শুরু করে। ১৯৮০-র দশকের শেষ দিকে বেসামরিক শাসনের পুনরাবির্ভাবের কারণে বৈদেশিক বিনিয়োগ ও পর্যটন বৃদ্ধি পায় ফলে অর্থনীতির খানিকটা উন্নতি ঘটে। কিন্তু বৈদেশিক ঋণের বোঝা এবং বিদেশের সাথে বাণিজ্যের ঋণাত্মক হিসাব অর্থনীতিকে ব্যাহত করতে থাকে। গুয়াতেমালার সরকার কাটা ফুল, "তুষার মটরশুঁটি", ইত্যাদি ব্যতিক্রমী কৃষিদ্রব্য রপ্তানি করাকে উৎসাহিত করে এবং উন্মুক্ত বাণিজ্য অঞ্চল ও যন্ত্রাংশ-সংযোজন কারখানা সৃষ্টি করে শিল্পক্ষেত্রের বিকেন্দ্রীকরণের মাধ্যমে দেশটির অর্থনীতি পুনরুজ্জীবিত করার চেষ্টা চালায়। ২১শ শতকের শুরুতে এসে গুয়াতেমালার অর্ধেকের বেশি লোক দারিদ্র্য রেখার নিচে বসবাস করত। প্রবাসী গুয়াতেমালানদের পাঠানো বৈদেশিক মুদ্রাই দেশের বৈদেশিক আয়ের মূল উৎসে পরিণত হয়, যা রপ্তানি ও পর্যটন ক্ষেত্রের সমন্বিত আয়ের চেয়েও বেশি। মার্কিন যুক্তরাষ্ট্র দেশটির বৃহত্তম বাণিজ্য অংশীদার; গুয়াতেমালার ৩৬% আমদানি যুক্তরাষ্ট্র থেকে আসে এবং ৪০% রপ্তানি যুক্তরাষ্ট্রে যায়। গুয়াতেমালার স্থানীয় মুদ্রার নাম কেৎসাল (Quetzal)। দেশটির মোট আভ্যন্তরীণ উৎপাদনের মূল্যমান প্রায় ১২ হাজার ৬০০ কোটি মার্কিন ডলার, যা বিশ্বের ৮১তম বৃহত্তম অর্থনীতি। মাথাপিছু মোআউ ৭৭০০ মার্কিন ডলার। সেবাখাত অর্থনীতির বৃহত্তম খাত।
তথ্যসূত্র

বিষয়শ্রেণী:দেশ অনুযায়ী অর্থনীতি
বিষয়শ্রেণী:গুয়াতেমালা
বিষয়শ্রেণী:উত্তর আমেরিকার অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
পুয়ের্তো রিকোর অর্থনীতি

থাম্ব|সানজুয়ান
পুয়ের্তো রিকোর অর্থনীতি ক্যারিবীয় অঞ্চলের সবচেয়ে গতিশীল অর্থনীতির একটি। এটি ডোমিনিকান প্রজাতন্ত্রের পরেই এ অঞ্চলের ২য় বৃহত্তম অর্থনীতি। বর্তমানে কৃষিখাতের চেয়ে শিল্পখাতে অর্থনৈতিক কর্মকাণ্ডের পরিমাণ বেশি। মার্কিন যুক্তরাষ্ট্রের বাজারে শুল্কমুক্ত প্রবেশাধিকার এবং কর ছাড়ের কারণে পুয়ের্তো রিকোতে মার্কিন ব্যবসা প্রতিষ্ঠানগুলি ১৯৫০-এর দশক থেকে বড় আকারে বিনিয়োগ শুরু করে। এখানে মার্কিন ন্যূনতম মজুরির আইন বলবৎ আছে। চিনির উৎপাদনের পরিবর্তে দুগ্ধজাত দ্রব্য ও অন্যান্য গবাদি পশুদ্রব্য উৎপাদন বর্তমানে কৃষিখাতে উপার্জনের প্রধান উপায়। পর্যটন শিল্পও ঐতিহ্যগতভাবে একটি বড় শিল্প। ২০০৭ সালে পুয়ের্তো রিকোতে প্রায় ৬০ লক্ষ পর্যটক বেড়াতে আসেন।
তথ্যসূত্র

পুয়ের্তো রিকোর অর্থনীতি
বিষয়শ্রেণী:উত্তর আমেরিকার অর্থনীতি
বিষয়শ্রেণী:দেশ অনুযায়ী অর্থনীতি
বিষয়শ্রেণী:পুয়ের্তো রিকো
কিউবার রাজনীতি

থাম্ব|কার্তেটেরা সেন্ট্রাল (কিউবা) এর রাজনৈতিক পোস্টার
বিংশ শতাব্দীর শুরুতে কিউবা মার্কিন যুক্তরাষ্ট্রের সুরক্ষায় একটি স্বাধীন রাষ্ট্র ছিল। ১৮৯৮ সালের স্পেনীয়-মার্কিনী যুদ্ধের পর যুক্তরাষ্ট্র কিউবা দখল করে এবং কিউবা মার্কিন মদতপুষ্ট একটি সরকার গঠন করে। ১৯০২ সালে দেশটি একটি ঐতিহাসিক পর্বে প্রবেশ করে, যার বৈশিষ্ট্য ছিল দুইটি স্বৈরশাসন এবং ভঙ্গুর গণতন্ত্র। ১৯৫৯ সালের পরে কিউবায় কমিউনিস্ট পার্টর নেতৃত্বে একদলীয় কমিউনিস্ট সরকার প্রতিষ্ঠিত হয়।

১৯৫৯ সালের ১লা জানুয়ারি কিউবান বিপ্লব কিউবাতে প্রজাতন্ত্রের পতন ঘটায়। ১৯৬১ সাল নাগাদ সরকারকে কিউবার কমিউনিস্ট পার্টি ও তার নেতা ফিদেল কাস্ত্রোর অধীনে সরকারকে কেন্দ্রীভূত করে ফেলা হয়। ১৯৭০-এর দশক পর্যন্ত কিউবার বিপ্লবী সরকার অবিধিবদ্ধ আইনি চুক্তি মোতাবেক চালিত হত। এ সময় ১৯৪০-এর সংবিধানকে উপেক্ষা করা হয়। নির্বাহী শাখা আইন জারি করত এবং বাস্তবায়ন করত। বিচার ব্যবস্থার আইন প্রত্যাখ্যান করার ক্ষমতা থাকলেও তা বাস্তবে কখনোই ঘটেনি।

১৯৭৬ সালে কিউবান সরকার একটি নতুন সংবিধান রচনা করেন যাতে কমিউনিস্ট শাসনব্যবস্থা বিধিবদ্ধ করা হয়। এই সংবিধানের অধীনে অনেকগুলি কমিটি, কাউন্সিল ও মন্ত্রণালয়কে সরকারের বিভিন্ন কর্মক্ষেত্রের দায়িত্ব দেওয়া হয়। এই ক্ষেত্রগুলিতে নাগরিকেরা সরকারের সিদ্ধান্তগ্রহণ প্রক্রিয়ায় নিজের মতামত ব্যক্ত করতে পারেন এবং সরকারও দ্রুততার সাথে সরকারি নীতি সংক্রান্ত তথ্য জনগণের কাছে পৌঁছে দিতে পারেন। সবগুলি রাজনৈতিক এককই পিসিসি এবং শেষ পর্যন্ত ফিদে কাস্ত্রোর কাছে জবাবদিহি করতে বাধ্য ছিল।

কিউবান বিপ্লব কেন্দ্রীয় গণতন্ত্রের প্রতিশ্রুতি দেয়। অর্থাৎ সরকার নিয়ন্ত্রিত সংস্থার মাধ্যমে জনগণ শাসনব্যবস্থায় অংশগ্রহণ করতে পারবে। কিউবার কমিউনিস্ট নেতৃত্বের মতে লাতিন আমেরিকার ঐতিহ্যবাহী গণতন্ত্রগুলি খুব সহজেই সামরিক একনায়কতন্ত্রে পরিণত হয় কিংবা দুর্নীতির শিকার হয়, যার ফলে গণতন্ত্র অর্থহীন হয়ে পড়ে। তাত্ত্বিকভাবে কিউবান সরকার এমন একটি কেন্দ্রশাসিত রাজনৈতিক কাঠামো তৈরি করে, যাতে প্রতিটি সরকারি নীতি বিষয়ক সিদ্ধান্তের ব্যাপারে জনগণের মতামত নেওয়া হয়। ফলে সামরিক স্বৈরতন্ত্র ও দুর্নীতি এড়ানো সম্ভব হয়। কিউবান কমিউনিস্টদের মতে এই পদ্ধতি গণতান্ত্রিক। তবে সমস্ত বড় সিদ্ধান্ত কাস্ত্রোই গ্রহণ করেন এবং জনমত গ্রহণ না করেই।

কিউবাতে সরকারি কাঠামোর বাইরে রাজনৈতিক সংগঠন কঠোরভাবে নিষিদ্ধ। পিসিসি ও কাস্ত্রো সংবাদসংস্থাগুলিকে নিয়ন্ত্রণ করেন এবং স্বাধীন রাজনৈতিক সমাবেশ নিরুৎসাহিত করেন। তবে দমন পীড়নের প্রকৃতি নির্ণয় করা কঠিন। কিউবান নাগরিকদের ঐকমত্যে পৌঁছানোর বা বিরোধী নেতা নির্বাচন করার কোন সুযোগ নেই।


বিষয়শ্রেণী:কিউবা
বিষয়শ্রেণী:দেশ অনুযায়ী রাজনীতি
বিষয়শ্রেণী:উত্তর আমেরিকার রাজনীতি
গ্রেনাডার রাজনীতি

গ্রেনাডা কমনওয়েলথ অভ নেশনসের একটি স্বাধীন রাষ্ট্র। ব্রিটেনের রাজা বা রানী এখানকারও রাজা বা রানী এবং রাষ্ট্রপ্রধান। একজন গভর্নর জেনারেল রানীর প্রতিনিধিত্ব করেন। গ্রেনাডা ১৯৭৩ সালে সংসদীয় ব্যবস্থা ও লিখিত সংবিধান গ্রহণ করে। ১৯৭৯ সালে একটি কু-এর পর সংবিধানটি স্থগিত করা হয় এবং সংসদ ভেঙে দেওয়া হয়। ১৯৮৩ সালে আরেকটি কু হয় এবং মার্কিন যুক্তরাষ্ট্র সেনাবাহিনী দেশটিতে হস্তক্ষেপ করে। একটী অন্তর্বর্তীকালীন উপদেষ্টা কাউন্সিল গঠন করা হয়। ১৯৮৪ সালের ডিসেম্বরে সংবিধান ও সংসদীয় সরকার পুনঃপ্রতিষ্ঠা করা হয়।
গ্রেনাডার আইনসভা দ্বিকাক্ষিক। ১৫ সদস্য বিশিষ্ট জনগণের ভোটে নির্বাচিত হাউজ অভ রেপ্রেজেন্টেটিভ্‌স এবং ১৩ সদস্যবিশিষ্ট সেনেট। হাউজ অভ রেপ্রেজেন্টেটিভস-এর সরকারি দলের নেতা গভর্নর জেনারেল কর্তৃক প্রধানমন্ত্রী নির্বাচিত হন। প্রধানমন্ত্রীর পরামর্শে গভর্নর জেনারেল মন্ত্রিসভা নির্বাচন করেন। গ্রেনাডার প্রধান রাজনৈতিক দলগুলি হল রক্ষণশীল নিউ ন্যাশনাল পার্টি, উদারপন্থী ন্যাশনাল ডেমোক্র‌্যাটিক কংগ্রেস, এবং ডানপন্থী গ্রেনাডা ইউনাইটেড লেবার পার্টি।


বিষয়শ্রেণী:দেশ অনুযায়ী রাজনীতি
বিষয়শ্রেণী:গ্রেনাডা
বিষয়শ্রেণী:উত্তর আমেরিকার রাজনীতি
নিকারাগুয়ার রাজনীতি

স্বাধীনতার পর থেকে নিকারাগুয়াতে একটি প্রজাতান্ত্রিক সরকার ব্যবস্থা বিদ্যমান, যা একজন নির্বাচিত রাষ্ট্রপতি, একটি কংগ্রেস ও একটি সুপ্রিম কোর্ট নিয়ে গঠিত। তবে ঐতিহাসিকভাবে নির্বাহী শাখাটিই আধিপত্য বিস্তার করেছে। কংগ্রেস ও কোর্ট মূলত রাষ্ট্রপ্তির আদেশ মেনে চলে। রাষ্ট্রপতি সাংবিধানিক অধিকার স্থগিত করতে পারেন। সামরিক বাহিনীও অনেক সময় সিদ্ধান্তমূলক পদক্ষেপ গ্রহণ করেছে। মার্কিন যুক্তরাষ্ট্র দেশটির রাজনৈতিক ব্যবস্থাতে বিকৃতি সাধন করে। যুক্তরাষ্ট্র নিজের ক্ষমতাবলে দেশটিতে মার্কিন সেনা এবং মার্কিন বন্ধুভাবাপন্ন সরকার স্থাপন করে, ও বিপ্লব দমন করে।

১৯৩৬ থেকে ১৯৭৯ সাল পর্যন্ত সোমোসা পরিবার দেশটিতে আধিপত্য বিস্তার করে রেখেছিল। তারা দেশে একনায়কতন্ত্র চালু করেছিল। মার্কিন সহায়তা নিয়ে সমোসারা নির্বাচনে কারচুপি করে, মানবাধিকার লঙ্ঘন করে এবং অর্থনীতিতে লুটপাট চালায়। ১৯৭৯ সালে সান্দানিস্তা গেরিলারা বিপ্লবের মাধ্যমে এদের উৎখাত করে। সান্দানিস্তারা ১৯৯০ সাল পর্যন্ত ক্ষমতায় ছিল। একনায়কতান্ত্রিক না হলেও তারাও রাজনৈতিক প্রক্রিয়া কৌশলে নিয়ন্ত্রণ করত। ১৯৯০ সালে বিয়লেতা বাররিওস দে কামোররো-র রাষ্ট্রপতি হিসেবে নির্বাচনের মাধ্যমে নিকারাগুয়াতে গণতন্ত্রের চর্চা বৃদ্ধি পায়।

নিকারাগুয়ার বর্তমান সংবিধানটি ১৯৮৭ সালে প্রণীত হয়। এটি ১৯৯৫ ও ২০০০ সালে সংশোধন করা হয়। এতে ব্যক্তিস্বাধীনতা, শিক্ষ ও বাসস্থানের অধিকার, এবং নারীদের সমতার কথা উল্লেখ করা হয়েছে। সুপ্রিম নির্বাচনী কাউন্সিল ভোটার নিবন্ধন ও নির্বাচন পরিচালনা করে থাকে। এটি আগে স্বাধীন ছিল, তবে ২০০০ সালের এক সংশোধনীতে ক্ষমতাসীন সরকার ও প্রধান বিরোধী দলকে এর সদস্য নির্বাচনের ক্ষমতা দেওয়া হয়। নিকারাগুয়াতে ভোটাধিকার অর্জনের বয়স ১৬।


বিষয়শ্রেণী:নিকারাগুয়া
বিষয়শ্রেণী:দেশ অনুযায়ী রাজনীতি
বিষয়শ্রেণী:উত্তর আমেরিকার রাজনীতি
বিষয়শ্রেণী:নিকারাগুয়া সরকার
পানামার রাজনীতি

থাম্ব|২০১৯ পানামা রাষ্ট্রপতি নির্বাচনের মানচিত্র
১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।

পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।

১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।


বিষয়শ্রেণী:পানামা
বিষয়শ্রেণী:দেশ অনুযায়ী রাজনীতি
বিষয়শ্রেণী:উত্তর আমেরিকার রাজনীতি